
Πρόλογος 


A πίστη τῆς Ἐκκλησίας εἶναι ἡ ἀνά- 
σταση τῶν νεκρῶν, πού θά γίνει συγχρόνως μέ τή 
Δευτέρα Παρουσία τοῦ Χριστοῦ. Στό Σύμβολο τῆς Πί- 
στεως ὁμολογοῦμε: «Προσδοκῶ ἀνάστασιν νεκρῶν 
καὶ ζωὴν τοῦ μέλλοντος αἰῶνος». 

Λέγοντας ἀνάσταση τῶν νεκρῶν, ἐννοῦμε τήν ἀνά- 
σταση τῶν σωμάτων, ἀφοῦ οἱ ψυχές εἶναι ἀθάνατες. 
Κάθε ψυχή, δηλαδή, θά εἰσέλθει πάλι στό νεκρό σῶμα 
της. πού θά ζωοποιηθεῖ, κι ἔτσι θά Ἑανασυγκροτηθεῖ 
ὁλόκληρος ὁ ἄνθρωπος. 

Πολλές εἶναι οἱ ἁγιογραφικές μαρτυρίες γιά τήν 
ἀνάσταση τῶν σωμάτων. Ἐνδεικτικά θ᾽’ ἀναφέρουμε 
μερικές. Ὁ προφήτης Ἡσαΐας προαναγγέλλει: «Οἱ νε- 
χροί θ᾽ ἀναστηθοῦν καί θά ἐγερθοῦν ὅλοι ὅσοι βρίσκο- 
νται στά μνήματα» (36:19). Ὁ προφήτης Ἰεζεκιήλ εἶδε 
σέ ὅραμα μιά θαυματουργχική ἀνάσταση σωμάτων: Μ᾽ 
ἕνα λόγο τοῦ Θεοῦ. πλῆθος ξερά ὀστά. πού βρίσκονταν 
σχόρπια σέ μιά πεδιάδα. συναρμολογήθηκαν. ἀπέκτη- 
σαν νεῦρα, σάρκες καί δέρµα χι ἔγιναν τέλεια σώματα 
καί μ᾽ ἄλλον ἕνα λόγο Του, ἀπέκτησαν ψυχή καὶ ἀνα- 
στήθηκαν καί στάθηκαν στά πόδια τους (87:1-10). Τό 
ἐκπληχκτικό ὅραμα τοῦ προφήτη δείχνει πῶς θά γίνει ἢ 
ἀνάσταση τῶν νεκρῶν στή Δευτέρα Παρουσία τοῦ Χρι- 
στοῦ. Αὐτή τήν ἀνάσταση, ἄλλωστε, βεβαιώνουν χαί 
προοιμιάζουν OL τρεῖς ἀναστάσεις πού ἔκανε ὁ Ἰησοῦς, 
δηλαδή τῆς κόρης τοῦ Ἰαείρου. τοῦ γιοῦ τῆς χήρας τῆς 
Ναΐν καί τοῦ φίλου Του Λαζάρου, καθώς καί Ἡ δική Του 
ἀνάσταση. μέ τήν ὁποία νίκησε τό κράτος τοῦ θανάτου. 
‘O ἀπόστολος Παῦλος κάνει πολλές φορές λόγο γιά τήν 

ἀνάσταση τῶν σωμάτων στίς ἐπιστολές του. Στούς 
θΘεσσαλονικεῖς,λ.χ..γράφει: «Ὁ ἴδιος ὁ Κύριος µέ πρό- 
σταγµα. UE φωνή ἀρχαγγέλου καί μέ σάλπιγγα Θεοῦ 
θά κατεβεῖ ἀπό τόν οὐρανό καί θ᾽ ἀναστηθοῦν πρῶτο 
αὐτοί πού πέθαναν πιστοί στό Χριστό» (Α’ Θεσ. 4:16). 

Μετά τήν ἀνάστασή τους τά σώματα: θά εἶναι πνευ- 
ματικά, ἄφθαρτα, ἀθάνατα, ἀναλλοίωτα. ἀπαλ- 
λαγμένα. ἀπό τίς ἀνάγχες τροφῆς καί ὕπνου. Μόνο πού 
τά σώματα τῶν δικαίων θά εἶναι φωτεινά, καθαρά καί 
δοξασμένα, ἐνῶ τῶν ἁμαρτωλῶν ζοφερά. ἀκάθαρτα 
καί στερηµένα ἀπό TH θεία δόξα. 

Ὅπως εἶναι φυσικό. βέβαια, τήν ἀνάσταση τῶν νε- 
χρῶν. τήν ὁποία θ᾽ ἀκολουθήσει ἢ τελική Κρίση, ἀμφι- 
σβητοῦν ἤ ἀρνοῦνται πολλοί. Στούς ἀρνητές της ἀπα- 
ντοῦν, μέ ὁμιλίες καί πραγματεῖες τους, οἱ θεοφόροι 
πατέρες. Ἕνας ἀπ᾽ αὐτούς εἶναι καί ὁ ἅγιος Κύριλλος 
Ἱεροσολύμων, ὁ ὁποῖος. στή IH’ «Κατήχηση Φωτιζομέ- 
νων» (κεφ. αί-Χ), πού ἀκολουθεῖ σέ νεοελληνική ἀπό- 
δοση, UE στέρεη λογική καί µέ πλῆθος παραδειγμάτων 
ἀπό τή ζωή, TH φύση καί τῇ Γραφή, ἐνισχύει τήν πίστη 
μας στήν ἀνάσταση τῶν νεκρῶν καί μᾶς καλεῖ σέ πνευ- 
ματική προετοιμασία. καί ἐγρήγορση. 


IEPA ΜΟΝΗ ΠΑΡΑΚΛΗΤΟΥ͂ 


‘H ἀνάσταση τῶν νεκρῶν 


P IZA κάδε καλοῦ ἔργου εἶναι ἡ ἐλπίδα τῆς ἀναστά- 
σεως. Ἡ προσδοκία τῆς ἀνταποδόσεως πα- 
ρακινεῖ τήν ψυχή στήν ἀγαϑοεργία. Ὁ ἐργάτης πού 
ἐλπίζει στό μισϑό τῶν κόπων του, εἶναι πρόϑυμος νά 
ὑπομείνει κάϑε δυσκολία. Ἐνῶ ὅσοι κοπιάζουν χωρίς 
τήν ἐλπίδα τῆς ἀμοιθῆς, γρήγορα ἐγκαταλείπουν τό 
ἔργο τους. Ὁ στρατιώτης πού προσδοκᾶ νά θραθευ- 
δεῖ, εἶναι ἑτοιμοπόλεμος. Κανείς ὅμως δέν προϑυμο- 
ποιεῖται νά διακινδυνεύσει γιά χάρη ἀσύνετου θασιλιᾶ, 
πού δέν ἐπιθραθεύει τά κατορϑώματα τῶν στρα- 
τιωτῶν του. 

Μέ παρόμοιο τρόπο καί κάϑε ψυχή, ὅταν πιστεύ- 
ει στήν ἀνάσταση καί στή μέλλουσα ἀνταπόδοση, 
φροντίζει γιά τόν ἑαυτό της. Ἐνῶ ὅταν δέν πιστεύει 
στήν ἀνάσταση καί στή μέλλουσα κρίση, παραδίνεται 
στήν ἁμαρτία καί στήν καταστροφή. Ὅποιος πιστεύ- 
ει ὅτι τό σῶμα του 8’ ἀναστηϑεῖ, δέν τό μολύνει μέ 
ἀσέλγειες. Ἐνῶ ὅποιος δέν πιστεύει στήν ἀνάσταση, 
παραδίνεται στήν ἁμαρτία καί κακομεταχειρίζεται 
σάν ξένο τό σῶμα του. 

Εἶναι λοιπόν σηµαντικό τό δόγμα τῆς ἁγίας Ἐκκλη- 
σίας µας, πού ἀναφέρεται στήν ἀνάσταση τῶν νε- 
κρῶν. Εἶναι θασική διδασκαλία τῆς Ὀρθοδοξίας µας. 
Καί ἐνῶ ἀπό πολλούς ἀμφισθητεῖται, ἀπό τήν ἀλή- 

θεια ἐπιθεθαιώνεται. Οἱ εἰδωλολάτρες ἀμφισθητοῦν oi 
Σαμαρεῖτες ἀπιστοῦν οἱ αἱρετικοί διαστρεθλώνουν τό 
δόγμα αὐτό. Πολλές οἱ ἀντιρρήσεις. Μία ὅμως εἶναι ἡ 
ἀλήϑεια. 

Μᾶς λένε οἱ ἀρνητές: Πέδανε ὁ ἄνϑρωττος καί τά- 
φηκε. Σάπισε στό χῶμα καί διαλύθηκε σέ σκουλήκια. 
Τά σκουλήκια ψόφησαν κι αὐτά. Τό σῶμα λοιπόν κα- 
ταστράφηκε καί ἀφανίστηκε. Πῶς 8 ἀναστηϑεῖ; 

Μᾶς λένε ἀκόμα: Ὅσοι ναυάγησαν καταφαγώδη- 
καν ἀπό τά ψάρια, πού κι αὐτά καταφαγώδηκαν 
ἀπό ἄλλα. Ὅσοι πάλεψαν µέ ϑηρία, ἔγιναν τροφές 
σέ ἀρκοῦδες καί σέ λιοντάρια, πού ἔφαγαν ἀκόμα καί 
τά κόκαλά τους. Οἱ γύπες καί οἱ κόρακες, ἀφοῦ ἔφα- 
γαν τίς σάρκες τῶν ἐγκαταλειμμένων στό χῶμα νε- 
κρῶν πέταξαν καί σκορπίστηκαν μακριά. Πῶς λοιπόν 
δά συγκεντρωϑοῦν πάλι τά μέλη τοῦ σώματος; 

Συμθαίνει μάλιστα τά ἁρπακτικά πουλιά, πού τά 
ἔφαγαν νά δανατωδοῦν μακριά, ἄλλο στίς Ἰνδίες, 
ἄλλο στήν Περσία κι ἄλλο στήν Εὐρώπη. Πῶς, τέλος, 
ϑά συναρμολογηδοῦν τά σώματα ἐκείνων πού κάηκαν 
καί πού ὁ ἄνεμος ἤ ἡ θροχή διασκόρπισε ἀκόμα καί τή 
στάχτη τους; 

Σέ ὅλα αὐτά 8’ ἀπαντήσουμε: Γιά σένα, τόν μικρό 
κι ἀδύναμο ἄνδρωπο, ἀπέχουν θέθαια πολύ οἱ Ἰνδίες 
ἀπό τή Γερμανία καί ἡ Ἰσπανία ἀπό τήν Περσία. Γιά 
τό Θεό ὅμως, πού κρατάει στό χέρι Του ὁλόκληρη τή 
γῆ, ὅλα εἶναι κοντινά. Μήν κατηγορεῖς λοιπόν τό Θεό, 
ξεκινώντας ἀπό τή δική σου ἀδυναμία, ἀλλά νά συλ- 
λογίζεσαι τή δική Του παντοδυναμία. 

Ὁ ἥλιος, ἕνα μικρό κτίσμα µέσα στήν ἀπέραντη 
δημιουργία, ϑερμαίνει μέ τίς ἀκτίνες του ὅλη τή γῆ: καί 
ὁ ἀέρας, κτίσμα κι αὐτό τοῦ Θεοῦ, τήν περιθάλλει. Ὁ 
Θεός λοιπόν πού δημιούργησε καί τόν ἥλιο καί τόν 
ἀέρα, θρίσκεται µακριά ἀπό μᾶς; 

Ὑπόδεσε ὅτι ἀνακατεύεις διαφορετικούς σπόρους 

καί τούς παίρνεις στή χούφτα σου. Εἶναι δύσκολο σ᾽ 
ἐσένα, τόν ἄνδρωπο, νά διακρίνεις τά διάφορα εἴδη 
καί νά τά χωρίσεις σέ ὁμάδες; Ὄχι, θέθαια. Ἂν λοιπόν 
ἐσύ μπορεῖς νά ξεχωρίσεις ὅσα θρίσκονται στό χέρι 
σου, ὁ Θεός ἄραγε δέν μπορεῖ νά διακρίνει καί νά ξε- 
χωρίσει ὅσα θρίσκονται στό δικό Του χέρι; 

Πρόσεξε κι ἕνα ἐπιχείρημα, πού ἀναφέρεται στή δι- 
καιοσύνη. Ἔχεις διάφορους ὑπηρέτες. Απ’ αὐτούς 
ἄλλοι εἶναι καλοί καί ἄλλοι κακοί. Τιμᾶς ἐσύ τούς κα- 
λούς καί ἐπιτιμᾶς τούς κακούς. Κι ἄν εἶσαι δικαστής, 
ἐπαινεῖς τούς ἀγαϑούς καί τιμωρεῖς τούς παράνομους. 

Ἂν λοιπόν ἐσύ, πού εἶσαι θνητός ἄνθρωπος, ἀπο- 
νέμεις δικαιοσύνη, ὁ Θεός, ὁ ἀϑάντος Βασιλιάς τῶν 
ὅλων δέν ϑά ἀπονέμει δικαιοσύνη; Ἂν ὅμως δέν ὑπάρ- 
χει μέλλουσα κρίση, σέ ρωτάω: Ποῦ θρίσκεται ἡ δικαι- 
οσύνη τοῦ Θεοῦ, ἐφόσον πολλοί ληστές πέθαναν ATI- 
μώρητοι; Πολλές φορές μάλιστα ἕνας ληστής πού 
ἔκανε πενήντα φόνους, τιμωρεῖται γιά τόν ἕνα. Ποῦ 
λοιπόν ϑά τιμωρηϑεῖ γιά τούς ὑπόλοιπους σαράντα 
ἐννέα; Βλέπεις ὅτι, ἄν δέν ὑπάρχει μέλλουσα κρίση 
καί ἀνταπόδοση, κατηγορεῖς τή δικαιοσύνη τοῦ Θεοῦ. 

Καί μήν παραξενεύεσαι γιά τήν ἀναθολή τῆς μελ- 
λοντικῆς κρίσεως. Νά σκέφτεσαι, ὅτι κάϑε ἀγωνιστής 
στεφανώνεται ἤ ντροπιάζεται µετά τόν ἀγώνα. Ποτέ 
ὁ ἀγωνοϑέτης δέν θραθεύει τούς ἀγωνιστές, ὅσο 
ἀγωνίζονται ἀκόμα. Ἀλλά περιμένει τό τέλος τοῦ 
ἀγώνα καί, µετά ἀπό ἐξέταση, προσφέρει τά θραθεῖα 
καί τά στεφάνια. Ἔτσι καί ὁ Θεός, ὅσο διαρκεῖ ὁ ἀγώ- 
νας στή ζωή αὐτή, πάντα προσφέρει μιά μερική θοή- 
Sela στούς δικαίους: μετά τό ϑάνατο ὅμως, τούς δίνει 
ἀκέραιο τό μισϑό. 

Ἂν δέν πιστεύεις στήν ἀνάσταση τῶν νεκρῶν για- 
τί καταδικάζεις τούς τυμθωρύχους; Ἂν ἔλιωσε τό 
σῶμα καί δέν ὑπάρχει ἐλπίδα ἀναστάσεως, τότε γιατί 
τιμωρεῖται ὁ τυμθωρύχος; Βλέπεις ὅτι κι ἄν ἀρνεῖσαι 

μέ τά χείλη, μέσα σου μένει ἀκέραιη ἡ πεποίθηση στήν 
ἀνάσταση. 

Ἕνα δέντρο πού κόπηκε, ξαναθλαστάνει καί av8o- 
φορεῖ. Τό ἴδιο δέν μπορεῖ νά συμθεῖ καί στόν ἄν- 
Όρωπο; Τά σπαρτά πού φυτεύϑηκοιν καί ϑερίστηκαν 
μένουν oT’ ἁλώνια. Τό ἴδιο δέν μπορεῖ νά συμθεῖ καί 
στόν ἄνϑρωτπτο, πού ϑερίζεται ἀπό τόν κόσμο αὐτό; 
Τά κλήματα τοῦ ἀμπελιοῦ καί τά κλαδιά τῶν ἄλλων 
δέντρων ἀφοῦ ὁλότελα κοποῦν καί μεταφυτευϑοῦν 
ζωογονοῦνται καί καρποφοροῦν. Ὁ ἄνϑρωπος λοι- 
πόν γιά τόν ὁποῖο ἐκεῖνοι δημιουργήϑηκον ἀφοῦ πέ- 
σει στή γῆ, δέν εἶναι δυνατό ν᾽ ἀναστηϑεῖ; Τί εἶναι πιό 
εὔκολο, νά δημιουργήσει κανείς ἀπό τήν ἀρχή ἕνα 
ἄγαλμα ἤ νά ξαναπλάσει στό ἴδιο σχῆμα αὐτό πού 
ἔπεσε κι ἔσπασε; Ὁ Θεός λοιπόν πού ἀπό τό μηδέν 
μᾶς ἔπλασε, δέν εἶναι δυνατό ν᾽ ἀναστήσει πάλι 
αὐτούς πού ἔζησαν καί πέθαναν; 

Ἐξακολουϑεῖς ν’ ἀπιστεῖς σέ ὅσα ἔχουν γραφτεῖ 
γιά τήν ἀνάσταση; Δές τή φυσική δημιουργία καί πα- 
ρατήρησε τά φαινόμενα πού μέχρι σήμερα συµθαί- 
νουν: Σπέρνεται τό σιτάρι ἤ ὁποιοδήποτε ἄλλο 
σπαρτό. Ὁ σπόρος πέφτει στή γῆ καί μοιάζει νά πε- 
ϑαίνει. Σαπίζει καί ἀχρηστεύεται σάν τροφή. Ὅμως ὁ 
σαπισµένος σπόρος ἀνασταίνεται χλοερός, ἀνασταί- 
νεται ὡραιότατος. Τό σιτάρι αὐτό, καθώς καί τ᾽’ ἄλλα 
σπαρτά, ἔγινε γιά μᾶς. Δέν ἔγινε γιά τόν ἑαυτό του. 
Ἐφόσον λοιπόν ἐκεῖνα, πού δημιουργήϑηκαν γιά μᾶς, 
ζωοποιοῦνται πόλι, ἀφοῦ νεκρωϑοῦν ἐμεῖς οἱ ἴδιοι, γιά 
τούς ὁποίους ἐκεῖνοι ττλάστηκαν δέν εἶναι δυνατό ν’ 
ἀναστηδοῦμε μετά τό ϑάνατό μας; 

Τό χειμώνα τά δέντρα ἐμφανίζονται σάν νεκρά. 
Ποῦ εἶναι τά φύλλα τῆς συκιᾶς; Ποῦ εἶναι τά σταφύλια 
στό ἀμπέλι; Τό χειμώνα φαίνονται ὅλα νεκρά. Τήν 
ἄνοιξη ὅμως ὅλα ἐμφανίζονται χλοερά. Καί ὅταν φτά- 
σει ὁ κατάλληλος καιρός, τότε ἀπό τό ϑάνατο γεννιέ- 

ται ἡ ζωή. Γνωρίζοντας 6 Θεός τήν ἀπιστία σου, σοῦ 
ἐμφανίζει κάϑε χρόνο τήν ἀνάσταση μέ τά φαινόμενα 
αὐτά. Ἔτσι, θλέποντας ὅσα συµθαίνουν στ’ ἄψυχα, 
νά πειστεῖς γιά ὅσα συμθαίνουν στά ἔμψυχα. 

Πρίν ἀπό ἑκατό ἤ διακόσια χρόνια, ὅλοι ἐμεῖς ποῦ 
ἤμασταν; Δέν γνωρίζουμε τόν τρόπο δημιουργίας τοῦ 
ἀνϑρώπινου σώματος; Δέν γνωρίζεις ὅτι ἀπό ἁπλή 
καί ἀσϑενική καί ἀσχημάτιστη ὕλη γεννιόμαστε; Καί 
ἀπ’ αὐτή τήν ἁπλή καί ἀσϑενική ὕλη σχηματίζεται καί 
τό ἀνϑρώπινο σῶμα καί ἀποκτᾶ δύναμη στά νεῦρα, 
λάμψη στά μάτια, ὄσφρηση στή μύτη, ἀκοή στ’ αὐτιά, 
ὁμιλία στή γλώσσα, παλμούς στήν καρδιά, ἐργασία 
στά χέρια, ὁδοιπορία στά πόδια καί κάϑε ἄλλο χαρα- 
κτηριστικό τῶν μελῶν. Ἡ ἀσϑενική ἐκείνη ὕλη μετα- 
θάλλεται σέ ναυπηγό ἤ οἰκοδόμο ἤ ἀρχιτέκτονα ἤ ἐρ- 
γάτη ἤ στρατιώτη ἤ ἄρχοντα ἤ νομοϑέτη ἤ θασιλιά. 
Ἀφοῦ λοιπόν µέ εὐτελή ὑλικά μᾶς ἔπλασε ὁ Θεός, δέν 
δά μπορεῖ νά μᾶς ἀναστήσει, ὅταν πεθάνουμε; Αὐτός 
πού τήν τόσο τιποτένια ὕλη μετέθαλε σέ ἀνϑρώπινο 
σῶμα, δέν δά μπορέσει πάλι νά τό ἀναστήσει, ὅταν 
νεκρωϑεῖ; Αὐτός πού ἀπό τήν ἀνυπαρξία ἔφερε τήν 
ὕπαρξη, δέν δά μπορέσει νά ἀναστήσει τό δημιούργη- 
μά του; 

Πάρε κι ἀπό τόν ἔναστρο οὐρανό μιάν ὁλοφάνερη 
ἀπόδειξη, ὅτι εἶναι δυνατή ἡ ἀνάσταση τῶν νεκρῶν. 
Ἕνα οὐράνιο φαινόμενο πού ἐπαναλαμθάνεται κάϑε 
μήνα: Ἡ σελήνη φαίνεται νά λιγοστεύει, νά μικραίνει 
τόσο πολύ, πού νά μήν τή θλέπουμε καθόλου. Πάλι 
ὅμως ἐμφανίζεται, μεγαλώνει καί παίρνει τό προηγού- 
μενό της μέγεϑος. Καί μάλιστα, γιά νά εἶναι πληρέστε- 
ρο τό παράδειγµα, κατά καιρούς ἔχουμε ἐκλείψεις σε- 
λήνης καί ἐναλλαγές στή φωτεινότητά της, μέχρι πού 
γίνεται κατακόκκινη σάν αἷμα, γιά νά μήν ἀπιστεῖς 
στήν ἀνάσταση τῶν νεκρῶν ἐσύ, πού κατασκευάστη- 
κες ἀπό αἷμα, ἀλλά, θλέποντας στή σελήνη τήν ἐναλ- 

λαγή, νά πιστέψεις ὅτι τό ἴδιο μπορεῖ νά γίνει καί σ᾽ 
ἐσένα. 

Αὐτές τίς ἀποδείξεις μπορεῖ κανείς νά χρησιµοποι- 
ήσει, ὅταν συζητάει µέ ἄπιστους εἰδωλολάτρες. Ἀφοῦ 
αὐτοί δέν παραδέχονται τήν Ἁγία Γραφή, πολέμησέ 
τους HE ὅπλα ἄγραφα, δηλαδή µέ συλλογισμούς καί 
παραδείγματα ἀπό τή φύση. Οἱ ἄϑεοι αὐτοί δέν 
ἔχουν ἰδέα γιά τό νόμο τοῦ Μωυσῆ, γιά τίς προφη- 
τεῖες τοῦ Ἡσαΐα, γιά τά Εὐαγγέλια, γιά τίς ἐπιστολές 
τοῦ Παύλου. 

"As δοῦμε τώρα πῶς 8’ ἀντιμετωπίσουμε τούς La- 
μαρεῖτες. Αὐτοί δέχονται τό νόμο τοῦ Μωυσῆ, δέν 
ἀναγνωρίζουν ὅμως τούς προφῆτες. Πῶς λοιπόν ϑά 
τούς πείσουµε γιά τήν ἀνάσταση τῶν νεκρῶν; Ἂς 
χρησιμοποιήσουμε τά κείµενα πού παροδέχονται. Λέ- 
ει ὁ Θεός στόν Μωυσῆ: «Ἐγώ εἶμαι ὁ Θεός τοῦ Άθρα- 
Ωμ καὶ ὁ Θεός τοῦ Ἰσαάκ καί ὁ Θεός τοῦ Ἰακώθ» (Ἐξ. 
3:6). Ὁπωσδήποτε µέ τά λόγια αὐτά ἀναγνωρίζει, ὅτι 
ὁ Ἀθραάμ, ὁ Ἰσαάκ καί ὁ Ἰακώθ δέν ἐξαφανίστηκαν 
ἀλλά ὑπάρχουν. Γιατί ἄν δέν ὑπῆρχαν ὁ Θεός δά 
ήταν Θεός ὄντων ἀνύπαρκτων. Ποιός ὅμως θασιλιάς 
εἶπε ὅτι εἶναι θασιλιάς στρατιωτῶν ἀνύπαρκτων; Ποι- 
ός ἀκόμα πλούσιος δηλώνει πλούτη πού δέν ἔχει; 
Πρέπει ἑπομένως νά ὑπάρχουν καί ὁ Ἀθραάμ καί ὁ 
Ἰσαάκ καί ὁ Ἰακώθ. Ἔτσι µόνο ὁ Θεός ϑά εἶναι Θεός 
ζωντανῶν. Γιατί δέν εἶπε «ἤμουν κάποτε Θεός τους», 
ἀλλά «εἶμαι Θεός τους». 

Ἀλλά ἔχουν ἀντιρρήσεις καί σ᾽ αὐτό τό σημεῖο οἱ 
Σαμαρεῖτες. Ἰσχυρίζονται, ὅτι μπορεῖ νά ζοῦν οἱ ψυ- 
χές τοῦ Ἁθραάμ, τοῦ Ἰσαάκ καί τοῦ Ἰακώθ, τά σώμα- 
τά τους ὅμως δέν εἶναι δυνατό ν’ ἀναστηδοῦν. 

Θά τούς ποῦμε: Τό ραθδί τοῦ δίκαιου Μωυσῆ ἦταν 
δυνατό νά μεταθληϑεῖ σέ φίδι (Ἐξ. 4:2-3). Τά σώματα 
τῶν δικαίων δέν μποροῦν νά ζήσουν καί ν᾽’ ἀναστη- 
ϑοῦν; Ἡ πρώτη μεταθολή, πού εἶναι ἀφύσικη, πραγ- 

ματοποιήϑηκε. Ἡ δεύτερη, πού εἶναι σύμφωνη μέ TH 
φύση, δέν μπορεῖ νά πραγματοποιηϑεῖ; 

Τό ραθδί ἐπίσης τοῦ Ἀαρών ἀφοῦ κόπηκε καί νε- 
κρώϑηκε, χωρίς ἴχνος νεροῦ θλάστησε (Ap. 17: 23). Καί 
τοῦτο, ἐνῶ ἦταν μέσα σέ σπίτι. Μολαταῦτα, θλάστη- 
σε σάν νά ἦταν σέ ἀγρό. Καί ἐνῶ θρισκόταν σέ ξερό 
περιθάλλον μέσα σέ μιά νύχτα καρποφόρησε σάν τά 
δέντρα πού γιά πολλά χρόνια ποτίζοντοι. 

Τό ραθδί λοιπόν τοῦ Ἀαρών ἀναστήϑηκε. Ὁ ἴδιος 
ὁ Ααρών δέν ὃ’ ἀναστηϑεῖ; Καί ὁ Θεός πού ϑαυ- 
ματούργησε σ’ ἕνα ξύλο, γιά νά τοῦ χαρίσει τήν ἀρχιε- 
ρωσύνη, δέν δά ϑαυματουργήσει στόν ἴδιο τόν Ἀαρών 
γιά νά τοῦ χαρίσει τήν ἀνάσταση; 

Ἡ γυναίκα τοῦ Λώτ ἔγινε στήλη ἀπό ἁλάτι (Γεν. 
19:26). Ἡ σάρκα μεταθλήϑηκε σέ ἁλάτι. Ἡ νεκρή σάρ- 
κα δέν μπορεῖ νά ξαναγίνει σάρκα ζωντανή; Kai ἄν ἡ 
γυναίκα τοῦ Λώτ μεταθλήϑηκε σέ στήλη ἀπό ἁλάτι, ἡ 
γυναίκα τοῦ Ἀθραάμ δέν εἶναι δυνατό ν᾽ ἀναστηδεῖ; 

Μέ ποιά δύναμη ἔγινε ἡ µεταθολή τοῦ χρώματος 
στό χέρι τοῦ Μωυσῆ, πού ἄσπρισε σάν τό χιόνι κι 
ἔπειτα πάλι ἄλλαξε; Ὁπωσδήποτε µέ ϑεῖο πρόσταγ- 
μα (Ἐξ. 4:6-7). Ἂν λοιπόν τότε τό πρόσταγμα εἶχε δύ- 
ναµη γιά τέτοιες μεταθολές, τώρα δέν ἔχει; 

Πῶς δημιουργήϑηκε ὁ ἄνϑρωπος; Τό γράφει τό 
πρῶτο θιθλίο τῆς Παλαιᾶς Διαθήκης, ἡ Γένεση: «Καί 
ἔπλασε ὁ Θεός τόν ἄνδρωπο ἀπό τό χῶμα τῆς γῆς» 
(Γεν. 2:7). Ἂν λοιπόν τό χῶμα ἔγινε σάρκα, ἡ νεκρωµέ- 
νη σάρκα δέν μπορεῖ νά ξαναγίνει ζωντανή; 

"AS ρωτήσουμε, ἀπό τί πλάστηκαν οἱ οὐρανοί καί ἡ 
στεριά καί οἱ ϑάλασσες; Ἀπό τί ἔγιναν ὁ ἥλιος καί ἡ 
σελήνη καί τ᾽ ἄστρα; Πῶς δημιουργήϑηκαν τά πουλιά 
καί τά ψάρια καί ὅλα γενικά τά ζῶα; Ἐνῶ ἀναρίθμητα 
διαφορετικά ὄντα δημιουργήϑηκαν ἀπό τό τίποτα, 
ἐμεῖς οἱ ἄνϑρωπτοι, πού εἴμαστε εἰκόνες τοῦ Θεοῦ, δέν 
εἶναι δυνατό v ἀναστηδοῦμε; 

Ὅπως λέει καί ὁ δίκαιος Ἰώθ, γιά τό δέντρο ὑπάρ- 
χει ἐλπίδα ἀναθλαστήσεως. Γιατί, ἄν κοπεῖ, μπορεῖ νά 
ξανανϑίσει, καί ὁ θλαστός του δέν δά χαδεῖ. Κι ἄν 
ἀκόμα γερόσει ἡ ρίζα του καί ξεραϑεῖ ὁ κορμός του, 9’ 
ἀνϑίσει πάλι μέ τό πότισμα καί δά καρποφορήσει σάν 
νεοφυτεμένο (Ἰώθ 14:7-9). Ἂν λοιπόν συμθαίνει αὐτό 
στό δέντρο, δέν μπορεῖ νά συμθεῖ στόν ἄνδρωπο; Χά- 
νεται κι ἐξαφανίζεται ὁ πεϑαμένος; 

Ὁ προφήτης Ἡσαΐας λέει: «Θ᾽ ἀναστηδοῦν οἱ νε- 
κροί, καί δά σηκωϑοῦν ὅσοι θρίσκονται στά μνήματα» 
(Ho. 26:19). Ὁ προφήτης Ἰεζεκιήλ διαλαλεῖ: «Νά τί λέει 
ὁ Κύριος: 8 ἀνοίξω τά μνήματά σας καί δά σᾶς ἀνα- 
στήσω ἀπό τούς τάφους σας» (Ἰεζ. 37:12). Καί ὁ προ- 
φήτης Δανιήλ λέει: «...νεκροί, πού θρίσκονται ϑαμμένοι 
στό χῶμα, 8 ἀναστηϑοῦν ἄλλοι γιά νά ζήσουν αἰώνια 
καί ἄλλοι γιά ν᾽ ἀντιμετωπίσουν αἰώνια ντροπή καί 
περιφρόνηση» (Δαν. 12:2). 

Πολλά ἀποσπάσματα τῆς Ἁγίας Γραφῆς ἀναφέρο- 
ντα! στήν ἀνάσταση τῶν νεκρῶν. Σάν μιά ἁπλή ὑπεν- 
ϑύμιση ἀναφέρουμε τήν τετραήμερη ἀνάσταση τοῦ 
Λαζάρου (la. 11:1-44), τήν ἀνάσταση τοῦ γιοῦ τῆς χή- 
ρας τῆς Ναῖν (Λουκ. 7:11-17) καί τῆς κόρης τοῦ ἀρχι- 
συνάγωγου Ἰαείρου (Ματθ. 9:18-26). Ἂς ἀναφέρουμε 
ἐπίσης, ὅτι τήν ὥρα τῆς Σταυρώσεως τοῦ Κυρίου σκί- 
στηκαν πέτρες, ἄνοιξαν μνημεῖα καί ἀναστήδηκαν 
σώματα πολλῶν νεκρῶν (Ματϑ. 27:51-53). Προπά- 
ντων ὅμως νά δυμηδοῦμε, ὅτι καί ὁ ἴδιος ὁ Χριστός 
ἀναστήϑηκε ἀπό τούς νεκρούς (Ματϑ. 28:1-8). 

Ἐκτός ἀπ αὐτές τίς περιπτώσεις τῆς Καινῆς Δια- 
ϑήκης, μποροῦμε νά ϑυμηϑοῦμε ἀπό τήν Παλαιά τόν 
προφήτη Ἠλία καί τό γιό τῆς χήρας πού ἀνέστησε (Γ΄ 
Βασ. 1717-24). Ἐπίσης τόν προφήτη Ἐλισσαῖο, πού 
ἔκανε δύο ἀναστάσεις, µία ὅταν ζοῦσε καί µία μετά τό 
ϑάνατό του. Ὅταν ζοῦσε, ἀνέστησε ἕνα παιδί µέ τήν 
πνοή του (Δ΄ Βασ. 4:32-37). Nid νά φανερωϑεῖ ὅμως ὅτι 

δέν εἶναι τιµηµένες µόνο οἱ ψυχές τῶν ἁγίων ἀλλά ὅτι 
καί στά σώματά τους ὑπάρχει ϑεία χάρη, ὁ νεκρός, 
πού κατέθασαν στό μνημεῖο τοῦ Ἐλισσαίου, ζωντάνε- 
ψε μόλις ἀκούμπησε τό νεκρό σῶμα τοῦ προφήτη (Δ΄ 
Βασ. 13:20-21). Τό νεκρό σῶμα μπόρεσε καί ἀνέστησε 
ἄλλο νεκρό σῶμα. Αὐτό πού ἤδη θρισκόταν στόν τά- 
φο, ἔδωσε ζωή στόν πεϑαμένο. Καί ἐνῶ ἔδωσε ζωή, 
τό ἴδιο παρέμεινε στόν τάφο, ὅπως καί πρῶτα. Γιατί; 
Γιά νά μήν ἀποδοϑεῖ τό ϑαῦμα μόνο στήν ψυχή τοῦ 
Ἐλισσαίου καί γιά ν’ ἀποδειχδεῖ ὅτι, κι ἄν ἀπουσιάζει 
ἡ ψυχή, θρίσκεται ϑεία χάρη στά σώματα τῶν ἁγίων 
ἀφοῦ τόσα χρόνια κατοίκησαν µέσα τους ἅγιες ψυ- 
χές. Τά σώματα αὐτά ὑπηρέτησαν τίς ἅγιες ψυχές 
καί γι’ αὐτό χαριτώϑηκαν. 

"AS μήν ἀπιστήσουμε σάν ἄμυαλοι στό γεγονός 
αὐτό. Γιατί ἄν ροῦχα καί μαντήλια ἁγίων πού θρίσκο- 
νται ἔξω ἀπό τό σῶμα, ἀκουμποῦν ἀρρώστους καί 
τούς θεραπεύουν πόσο μᾶλλον τό ἴδιο τό προφητικό 
σῶμα ϑά ἔχει τή χάρη ν᾽’ ἀναστήσει νεκρό. 

"AS δυμηδοῦμε ὅτι καί οἱ ἀπόστολοι ἀνέστησαν VE- 
κρούς: Ὁ Πέτρος ἀνέστησε τήν Ταθιϑά στήν Ἰόππη 
(Πράξ. 9:36-42), ὁ Παῦλος τόν Εὔτυχο στήν Τρωάδα 
(Πρόξ. 20:7-12) καί οἱ ὑπόλοιποι ἀπόστολοι διάφορους 
ἄλλους, μολονότι δέν ἀναφέρονται στήν Ἁγία Γραφή 
ὅλα τά ϑαύματα τοῦ καϑενός. 

"As δυμηδοῦμε ἐπίσης ὅσα ἔγραψε ὁ Παῦλος στούς 
Κορινϑίους yr αὐτούς πού λένε: «Πῶς ἀνασταίνονται 
οἱ νεκροί καί µέ ποιό σῶμα;» (Α΄ Κορ. 15:35). Γράφει λοι- 
πόν: «Av οἱ νεκροί δέν ἀνασταίνονται, τότε οὔτε ὁ 
Χριστός ἀναστήϑηκε» (Α΄ Κορ. 15:16). Ὀνόμασε ἀνόη- 
τους αὐτούς πού δέν πιστεύουν στήν ἀνάσταση τῶν 
νεκρῶν. Ἔγραψε ἐπίσης στούς Θεσσαλονικεῖς: «Θέλω 
νά γνωρίζετε, ἀδελφοί, τί δά γίνει μ᾽ αὐτούς πού πέ- 
ϑαναν γιά νά μή λυπᾶστε ὅπως οἱ ἄπιστοι, πού δέν 
ἐλπίζουν πουϑενά. Γιατί, ἀφοῦ πιστεύουμε ὅτι ὁ Ἰη- 

σοῦς πέθανε καί ἀναστήδηκε, ἔτσι καί ὁ Θεός αὐτούς 
πού πέθαναν πιστεύοντας στόν Ἰησοῦ ϑά τούς ἀνα- 
στήσει γιά νά ζήσουν μαζί Του» (Α΄ Θεσ. 4:13-14). 

Προσέξτε προπάντων ὅτι ὁλοφάνερα ὁ Παῦλος 
διακηρύσσει: «Τό φϑαρτό τοῦτο σῶμα ϑά γίνει 
ἄφδαρτο. Τό ϑνητό ϑά γίνει ἀθάνατο» (Α΄ Κορ. 15:53). 
Τό σῶμα 8’ ἀναστηϑεῖ. Καί μάλιστα ὄχι ἔτσι ἀσϑενικό, 
ὅπως εἶναι τώρα, ἀλλά ἔχοντας ἀποκτήσει ἀφδαρ- 
σία. Δέν δά ὑποφέρει δηλαδή ἀπό τόν πόνο, τήν 
ἀρρώστια, τό ϑάνατο. Θ’ ἀλλάξει κατάσταση ὅπως 
τό σίδερο, πού μπαίνει στή φωτιά καί μεταθάλλεται 
σέ μιά φλεγόμενη μάζα. Κάπως ἔτσι δά μεταθληδοῦν 
οἱ ἰδιότητες τοῦ σώματός µας, σύμφωνα µέ τή ϑέληση 
τοῦ Κυρίου, πού ϑά τό ἀναστήσει. 

©’ ἀναστηϑεῖ λοιπόν αὐτό τό σῶμα. Δέν ϑά ἔχει 
τήν ἴδια σύσταση, ἀλλά ϑά ζεῖ αἰώνια. Δέν ϑά ἔχει 
ἀνάγκη ἀπό συνηϑισμένες τροφές, γιά νά συντηρηϑεῖ, 
οὔτε ἀπό σκάλες, γιά νά ὑψωϑεῖ. Τά σώματα μάλιστα 
τῶν ἁγίων ϑά λάμψουν σάν τόν ἥλιο, καϑώς ἔχει γρα- 
φτεῖ (Ματϑ. 13:43). 9’ ἀποκτήσουν τή λαμπρότητα 
τῆς σελήνης καί ὁλόκληρου τ’ οὐρανοῦ. 

Προθλέποντας ὁ Θεός τήν ἀπιστία τῶν ἀνϑρώ- 
πων στά προφητικά αὐτά λόγια, χάρισε σέ μικρά 
σκουλήκια τή δυνατότητα νά φεγγοθολοῦν ἀπό τό 
σῶμα τους (ὅπως οἱ πυγολαμπίδες). Ἔτσι, ἀπ’ αὐτό 
πού ἤδη θλέπουν στή φύση οἱ ἄνϑρωποι, νά πιστεύ- 
ουν ἐκεῖνο πού πρόκειται νά συμθεῖ. Ὁ Θεός, πού 
ἔδωσε τή φεγγοθολιά σέ ἀσήμαντα σκουλήκια, µπο- 
pei ἀσφαλῶς νά κάνει ἕναν ἁγιασμένο ἄνδρωπο νά 
φεγγοθολάει. 

©’ ἀναστηϑοῦμε λοιπόν ὅλοι μέ ἄφϑαρτα, αἰώνια 
σώματα. Δέν ϑά τά ἔχουμε ὅμως ὅλοι ἴδια. Οἱ ἅγιοι δά 
ἔχουν ἔνδοξο σῶμα, κατάλληλο καί ἱκανό νά ἐπικοι- 
νωνεῖ μέ τούς ἀγγέλους. Οἱ ἁμαρτωλοί δά ἔχουν κι 
αὐτοί αἰώνιο καί apSapTo σῶμα, κατάλληλο ὅμως νά 

ὑπομένει ἀτελεύτητες τιμωρίες, ἔτσι πού νά μήν κατα- 
καεῖ καί ἐξαφανιστεῖ στή φλόγα τῆς αἰώνιας φωτιᾶς. 

Δίκαια ὁ Θεός ὃ; ἀμείψει ἤ δά κολάσει τά σώματα 
καί τῶν ἁγίων καί τῶν ἁμαρτωλῶν. Γιατί καμιά πράξη 
μας δέν γίνεται χωρίς τή συμμετοχή τοῦ σώματος: 
Βλαστημᾶμε μέ τό στόμα. Προσευχόμαστε μέ τό στό- 
μα. Πορνεύουμε μέ τό σῶμα. Ἁγνεύουμε µέ τό σῶμα. 
Δίνουμε ἐλεημοσύνη µέ τό χέρι. Γενικά σέ κάϑε πράξη 
συμμετέχει καί τό σῶμα. Ἐπειδή λοιπόν σέ ὅλα ὑπη- 
ρετεῖ τό σῶμα, εἶναι δίκαιο στή μέλλουσα ζωή νά συµ- 
μετέχει εἴτε στήν ἀπόλαυση εἴτε στήν τιμωρία. 

Ὁ προφήτης Δανιήλ γράφει: «Ἑκατομμύρια καί δι- 
σεκατομμύρια ἄγγελοι στέκονταν μπροστά Του ἕτοι- 
μοι νά Τόν ὑπηρετήσουν» (Δαν. 7:10). Αὐτό δέν σημαί- 
νει ὅτι ὁ ἀριϑμός τῶν ἀγγέλων εἶναι μόνο τόσος. Ὁ 
προφήτης χρησιμοποιεῖ αὐτές τίς λέξεις, ϑέλοντας νά 
δείξει τό ἀναρίϑμητο πλῆϑος τους. 

Μέ ὅλο αὐτό τό πλῆϑος τῶν ἀγγέλων ϑά παρου- 
σιαστεῖ τότε, στή μέλλουσα κρίση, ὁ Τριαδικός Θεός. 
Μιά ἀγγελική σάλπιγγα ϑά ἠχήσει καί δά τούς καλέ- 
σει ὅλους µέ φανερά πιά ὅλα τά ἔργα τους. Δέν πρέ- 
πει λοιπόν ἀπό δῶ νά σκεφτόμαστε τήν ὥρα ἐκείνη 
καί ἀπό τώρα νά φοθόμαστε; Μήπως εἶναι µικρή κα- 
τοδίκη, ἔστω κι ἄν δέν ἀκολουϑήσει καμιά ἄλλη τιµω- 
pia, τό νά ντροπιαστοῦμε µπροστά σέ τόσο πλῆϑος; 
Μήπως δέν προτιμᾶμε, πολλές φορές, νά πεθάνουμε 
παρά νά ντροπιαστοῦμε µπροστά σέ φίλους; 

"AG ἐνδιαφερϑοῦμε κι ἄς φοθηδοῦμε ἀπό τώρα, μήν 
τυχόν καί μᾶς ἀποδοκιμάσει τότε ὁ Κύριος. Ὁ Θεός τά 
γνωρίζει ὅλα. Δέν ἔχει ἀνάγκη νά ἐρευνήσει καί νά 
ἐλέγξει. Μή σκεφτεῖς λοιπόν: “Στό σκοτάδι τῆς νύχτας 
ἁμάρτησα, κάνοντας ἀνήϑικες πράξεις ἤ μαγεῖες ἤ κά- 
τι ἄλλο. Εἶμαι ὅμως ἐξασφαλισμένος, γιατί κανείς δέν 
μέ εἶδε”. “Όλα ϑά γίνουν φανερά τότε, πού ὁ Θεός ϑά 
κρίνει τά κρυφά ἔργα τῶν ἀνϑρώπων. Τό φοθερό 

πρόσωπο τοῦ Κριτῆ δά σέ ἀναγκάσει νά πεῖς τήν ἁλή- 
θεια. Ἡ ἴδια ἡ συνείδησή σου ϑά σέ ἐλέγχει, καί τά ἔργα 
σου, πού ϑά σέ συνοδεύουν ϑά σέ καταγγέλλουν. 

Ὁ Κριτής δέν ϑά ἔχει ἀνάγκη ἀπό θιθλία. Αὐτό τό 
φανερώνει ὁ ἴδιος λέγοντας: «Θά συναχϑοῦν µπρο- 
στά Του ὅλα τά ἔϑνη, καί δά τούς ξεχωρίσει ὅπως ξε- 
χωρίζει ὁ θοσκός τά πρόθατα ἀπό τά γίδια» (Ματθ. 
25:32). Ὁ θοσκός πῶς ξεχωρίζει τά πρόθατα ἀπό τά 
γίδια; Μήπως ἔχει ἀνάγκη νά συμθουλευτεῖ θιθλία, γιά 
νά διακρίνει ποιά εἶναι πρόθατα καί ποιά γίδια; Δέν τά 
διακρίνει ἀμέσως ἀπό τή µορφή τους; Τό ἁπαλό µαλ- 
λί δέν φανερώνει τό πρόθατο, καί τό σκληρό τό γίδι; 
Μέ τήν ἴδια εὐκολία δά φανερωδεῖ τότε ἄν οἱ πράξεις 
μας ἔχουν καϑαριστεῖ μέ τήν ἐξομολόγηση, καί μοιά- 
ζουν µέ μαλλί ἁπαλό καί καθαρό, ἤ ἄν παραμένουν μέ 
τίς ἀσυγχώρητες ἁμαρτίες, καί μοιάζουν µέ μαλλί 
σκληρό καί θρωμισμένο. 

"AS ἀγωνιστοῦμε λοιπόν ὅλοι, γιά νά πετύχουμε TH 
σωτηρία καί νά ὑποδεχθδοῦμε µέ παρρησία τόν αἰώνιο 
θασιλιά Χριστό, πού πέθανε καί ἀναστήϑηκε καί θασι- 
λεύει στούς ἀπέραντους αἰῶνες. 


ΔΙΑΝΕΜΕΤΑΙ ΔΩΡΕΑΝ 


